Kada su pripadnici HOS-a u Jasenovcu postavili spomen-ploču poginulim suborcima s tog područja, najbliži suradnici premijera Plenkovića komentirali su da ta ploča s pozdravom “Za dom spremni” u grbu HOS-a nije veličanje ustaštva, nego spomen na branitelje koji su izgubili živote. Htjeli su time poručiti da Plenkovićeva ekipa koja je u desnim krugovima percipirana kao “flah” i više centristički, ili čak lijevo orijentirana, “diše hrvatski”

Sve su to petljanja u koja se premijer ne treba upuštati, on je ploču trebao riješiti odmah ili neka sada čeka povjerenstvo za suočavanje s prošlošću, koje je sam osnovao, i neka prema njihovim smjernicama Vlada i Sabor mijenjaju zakone i odrede sankcije za isticanje simbola totalitarističkih režima, piše Direktno.hr

Upravo je takvo rješenje u intervjuu Večernjem listu najavio ministar pravosuđa Dražen Bošnjaković, jasno rekavši da sada u zakonu nema uporišta se da spomen-ploča sa spornim pozdravom makne. HOS je, zaista, još devedesetih godina, a i kasnije, svoju udrugu legalno registrirao upravo sa “ZDS” u amblemu.

Pripadnici HOS-a pod tim su grbom išli u rat, ginuli i nema razloga da sami iz njega miču “ZDS”. Ali nisu ni smjeli provocirati postavljanjem ploče baš u Jasenovcu. Premijer Plenković sada mora balansirati između HNS-a koji tobože traži što hitnije micanje ploče iz Jasenovca i braniteljske populacije koja ploču ne da, ali tako je to kad se problem odgađa, piše Večernji List u svojem subotnjem izdanju.

Podijeli s prijateljima:

Tweet

WhatsApp

Email



Što vi mislite o ovoj temi?